บาทเปิดตลาด 34.90/93 แข็งค่า
เงินบาทเปิดตลาด 34.90/93บาทต่อดอลล่าร์ แข็งค่าหลังเฟด คงดอกเบี้ยตามคาด-ยังรอผลประชุม ธนาคารกลางญี่ปุ่น
28 ก.ค. 2559

เงินบาทเปิดตลาด 34.90/93บาทต่อดอลล่าร์ แข็งค่าหลังเฟด คงดอกเบี้ยตามคาด-ยังรอผลประชุม ธนาคารกลางญี่ปุ่น
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 34.90/93 บาท/ดอลลาร์ จากช่วงเย็นวานนี้ที่ปิดตลาดระดับ 35.00 บาท/ดอลลาร์
เงินบาทวันนี้แข็งค่าจากเย็นวาน หลังจากที่เมื่อคืนคณะกรรมการกำหนดนโยบายการเงินของธนาคารกลางสหรัฐ (เฟด) มีมติคงอัตราดอกเบี้ยไว้ในระดับเดิม และยังมีการระบุว่าความเสี่ยงระยะใกล้ต่อแนวโน้มเศรษฐกิจได้ลดน้อยลงแล้ว โดยวันนี้ทิศทางเงินบาทยังมีโอกาสแข็งค่าได้ต่อ เพราะตลาดรับข่าวดังกล่าว ขณะที่ยังต้องติดตามผลการประชุมธนาคารกลางญี่ปุ่น (BOJ) ด้วยเช่นกัน
"วันนี้บาทแข็งค่าขึ้น รับข่าวเมื่อคืนหลังจากที่เฟดคงดอกเบี้ย ทิศทางวันนี้ยังมีโอกาสแข็งค่าได้ต่อ และต้องจับตาผลประชุม BOJ ด้วย" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 34.80-35.00 บาท/ดอลลาร์